जम्मू-कश्मीर के त्राल में सुरक्षा बलों ने 3 आतंकियों को किया ढेर
दक्षिण कश्मीर के पुलवामा जिले के त्राल क्षेत्र में शुक्रवार को आतंकवादियों और सुरक्षा बलों के बीच मुठभेड़ में तीन अज्ञात आतंकवादी मारे गए हैं।
श्रीनगर। दक्षिण कश्मीर के पुलवामा जिले के त्राल क्षेत्र में शुक्रवार को आतंकवादियों और सुरक्षा बलों के बीच मुठभेड़ में तीन अज्ञात आतंकवादी मारे गए हैं। आतंकवादियों और सुरक्षा बलों के बीच गोलाबारी शुक्रवार की दोपहर को तब शुरू हुई, जब सेना ने इलाके की घेराबंदी की और इलाके में आतंकवादियों की मौजूदगी के बारे में एक विशेष सूचना के आधार पर तलाशी अभियान शुरू किया। सुरक्षाबलों ने मोर्चा संभालने से पहले आतंकियों को समर्पण करने का मौका दिया लेकिन इसके बाद भी फायरिंग जारी रही। मारे गए आतंकियों की पहचान नहीं हो सकीजैसे ही सुरक्षा बल उस स्थान पर पहुंचे, जहां आतंकवादी छिपे थे, वे भारी मात्रा में गोलीबारी करने लगे, जिससे मुठभेड़ शुरू हो गई। यह जम्मू-कश्मीर पुलिस और सेना का संयुक्त अभियान था। ताजा जानकारी के मुताबिक, गोलाबारी अब रुक गई है और सुरक्षा बल इलाके की तलाशी कर रहे हैं। मारे गए आतंकियों की फिलहाल पहचान नहीं हो सकी है। वह किस आतंकी संगठन से ताल्लुक रखते थे, यह भी पता नहीं चल सका है। सुरक्षा एजेंसियां और पुलिस मामले की जांच-पड़ताल कर रही हैं।